CELEX: 62013TN0512
Language: fi
Date: 2013-09-20 00:00:00
Title: Asia T-512/13 P: Valitus, jonka AN on tehnyt 20.9.2013 virkamiestuomioistuimen asiassa F-111/10, AN v. komissio, 11.7.2013 antamasta tuomiosta

14.12.2013   
            
            
               FI
            
            
               Euroopan unionin virallinen lehti
            
            
               C 367/31
            
         Valitus, jonka AN on tehnyt 20.9.2013 virkamiestuomioistuimen asiassa F-111/10, AN v. komissio, 11.7.2013 antamasta tuomiosta
   (Asia T-512/13 P)
   2013/C 367/55
   Oikeudenkäyntikieli: ranska
   
      Asianosaiset
   
   
      Valittaja: AN (Bryssel, Belgia) (edustajat: asianajajat É. Boigelot ja R. Murru)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan Euroopan unionin virkamiestuomioistuimen (toinen jaosto) asiassa F-111/10, AN v. Euroopan komissio, 11.7.2013 antaman tuomion
            
         
               —
            
            
               palauttamaan asian virkamiestuomioistuimeen
            
         
               —
            
            
               velvoittamaan vastapuolen korvaamaan ensimmäisessä oikeusasteessa ja muutoksenhakuasteessa aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Valittaja vetoaa valituksensa tueksi kahteen valitusperusteeseen.
   
               1)
            
            
               Ensimmäinen valitusperuste, jonka mukaan virkamiestuomioistuin laiminlöi perusteluvelvollisuuden tutkiessaan ensimmäisessä oikeusasteessa esitetyn kanneperusteen, joka koski valittajaan kohdistetun tutkinnan sääntöjenvastaisuutta, koska virkamiestuomioistuimen valituksenalaisen tuomion 95 ja 96 kohdassa esittämät perustelut ovat virheelliset tai ainakin riittämättömät ja aukolliset.
            
         
               2)
            
            
               Toinen valitusperuste, jonka mukaan virkamiestuomioistuin otti tosiseikat ja todisteet huomioon vääristyneellä tavalla sekä sen vuoksi, että se katsoi, että valittaja sai Euroopan unionin virkamiesten henkilöstösääntöjen 22 a artiklan 3 kohdassa tarkoitettua suojaa, että sen vuoksi, että virkamiestuomioistuin katsoi, että valittaja ei ollut esittänyt mitään todisteita siitä, että häntä koskeva hallinnollinen tutkinta oli aloitettu kostotoimena (valituksenalaisen tuomion 87, 88 ja 94 kohta).